पाएं अपने शहर की ताज़ा ख़बरें और फ्री ई-पेपरडाउनलोड करें
बठिंडा में एक युवक ने दोस्ती को शर्मसार करने वाली हरकत की है। बात तीन महीने पुरानी है, जब वह दोस्त के 11 साल के बेटे को स्कूटी चलाना सिखाने के बहाने से अपने साथ ले गया था और फिर उसके साथ गलत काम किया। समाजसेवी संस्था की मदद से पीड़ित बच्चे के पिता की शिकायत पर केस दर्ज करते हुए पुलिस ने आरोपी को गिरफ्तार कर लिया है।
महिला एवं बाल विकास मंत्रालय के सहयोग से बठिंडा में चल रही नेचुरल्स केयर चाइल्ड लाइन के सेंटर की को-ऑर्डिनेटर सुमनदीप ने बताया कि जिले के मौड़ ब्लॉक के रहने वाले 11 वर्षीय एक बच्चे के साथ उसके ही पिता के एक दोस्त ने कुकर्म किया। आरोप बच्चे को स्कूटी सिखाने के बहाने घर से अपने साथ ले गया और बाद में खेतों में बने मोटर वाले कमरे में ले जाकर उसके साथ कुकर्म किया। इसके बाद बच्चे ने अपने साथ हुई इस गलत हरकत की जानकारी परिजनों को दी और मामले की शिकायत पुलिस को दी गई, लेकिन आरोपी ने बच्चे व उसके परिजनों को डरा धमका। वहीं पुलिस और पंचायत ने भी मामले में दोनों पक्षों का समझौता करवा दिया।
इसके बाद से पीड़ित बच्चा मानसिक तौर पर परेशान रहने लगा, लेकिन बीते दिनों पीड़ित बच्चे ने चाइल्ड लाइन के टोल फ्री नंबर 1098 पर फोन करके मदद मांगी। इसके बाद टीम ने बच्चे के घर पहुंचकर बच्चे से बात कर उसकी काउंसलिंग की, जिसके बाद बच्चे ने टीम को अपने साथ हुए कुकर्म के बारे में जानकारी दी। बच्चे ने बताया कि वह उस दिन से मानसिक तौर से परेशान था।
टीम द्वारा बच्चे के काउंसलिंग की गई उसको समझाया गया टीम द्वारा उक्त व्यक्ति पर केस दर्ज करवाया जाएगा। इसके बाद टीम द्वारा मामले की जानकारी उच्चाधिकारियों काे दी और दुष्कर्म करने वाले आरोपित जसविंदर सिंह उर्फ गुड्डू निवासी संदोहा के खिलाफ पोक्सो एक्ट के तहत सेक्शन 3 और 4 व IPC 1860 की धारा के तहत 377 और 506 के अंतर्गत थाना मौड़ में मामला दर्ज कर उसे को गिरफ्तार कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn